Bratislava – mestská časť Karlova Ves

Bratislava – mestská časť Karlova Ves (iné názvy: Bratislava-Karlova Ves, Mestská časť Karlova Ves, Karlova Ves;  , ) je mestská časť Bratislavy ležiaca v okrese Bratislava IV. Nachádza sa v nej aj sídlisko Dlhé diely, množstvo škôl, ZOO, budova Slovenskej televízie alebo najväčší bratislavský dunajský ostrov Sihoť. Mestská časť má vlastnú polikliniku a knižnicu.

Zaujímavosťou je, že do Karlovej Vsi (a teda aj do okresu Bratislava IV.) oficiálne patrí aj úzky pás pravého brehu Dunaja (teda tam, kde je inak mestská časť Petržalka) od rakúskych hraníc až takmer po Most Lanfranconi.

Dejiny 
Karlova Ves bola obývaná už v paleolite, o čom svedčí mnoho archeologických nálezov (jednoduché sekáče, pästný klin).

V období stredoveku spadala pod devínske panstvo. Neskôr sa stala tichou, vinohradníckou obcou nachádzajúcou sa v tesnej blízkosti jedného z najdôležitejších miest Uhorska. Od roku 1943/1944  je súčasťou Bratislavy a dnes v nej okrem viac ako 33 000 obyvateľov s trvalým pobytom býva aj okolo 15 000 vysokoškolských študentov (v internátoch v Mlynskej doline).

V súčasnosti sa tu stavajú nové rodinné a obytné domy, supermarkety a športoviská. V poslednom čase sa však vyskytujú dopravné problémy na Karloveskej radiále, ktorá spája mestskú časť s centrom Bratislavy. Spôsobené je to hlavne realitnou bublinou a postupnou premenou Karlovej vsi (a hlavne Dlhých dielov) na veľkú nocľaháreň (pre realitných developerov sú oveľa zaujímavejšie stavby bytov ako obchody a pracovné príležitosti – pozri množstvo postavených obytných budov a nepostavené nákupné centrum v priestoroch vodárenskej spoločnosti na Molecovej ulici). V minulosti tu bol pokus spraviť stavebnú uzáveru/stavený uzáver, ktorý sa však nevydaril.

Národnostné zloženie 
1991:
 Slováci - 20 667 (93,29%)
 Česi - 585 (2,64%)
 Maďari - 564 (2,54%)
 Ostatné/nezistená - 338 (1,53%)
 Spolu - 22 154 (100%)

2001:
 Slováci - 30 343 (92,39%)
 Maďari - 819 (2,49%)
 Česi - 665 (2,02%)
 Ostatné - 594 (1,81%)
 Nezistená - 422 (1,28%)
 Spolu - 32 843 (100%)

2011:
 Slováci - 30 071 (92,1%)
 Maďari - 859 (2,63%)
 Česi - 476 (1,46%)
 Ostatné - 608 (1,86%)
 Nezistená - 636 (1,95%)
 Spolu - 32 650 (100%)

Miestny úrad 
V roku 2004 tu bol otvorený nový miestny úrad na novopostavenom Námestí svätého Františka. Toto námestie spolu s kostolom je akýmsi "centrom volného času" Karlovej Vsi. Občas sa tu pod holým nebom konajú koncerty a iné kultúrne podujatia a každý deň tu trávi svoj voľný čas množstvo ľudí. Na námestí je možnosť bezdrôtového WiFi pripojenia na internet.

Starostovia 
 1991 – 1994: Jozef Krištúfek
 1994 – 1998: Bystrík Hollý
 1998 – 2002:  Bystrík Hollý
 2002 – 2006: Bystrík Hollý
 2006 – 2010: Iveta Hanulíková
 2010 – 2014: Iveta Hanulíková
 2014 – súčasnosť: Dana Čahojová

Školy

Základná škola Karloveská 61 
Vznikla v roku 1969. V areáli školy sa nachádza na otvorenom priestranstve dopravné, volejbalové a basketbalové ihrisko a sektor pre skok do diaľky. Medzi jej absolventov patrí, napríklad slovenský herec Roman Pomajbo. Súčasná riaditeľka je Eva Horníková.

Spojená škola sv. Františka z Assisi 
Bližšie informácie v hlavnom článku: Spojená škola sv. Františka z Assisi

Je to cirkevná škola. Nachádza na Karloveskej 32. V areáli školy sa nachádza športové betónové ihrisko a ihrisko s umelou trávou.

Spojená škola Tilgnerova 

Nachádza sa na Tilgnerovej 14. Do školy patrí osemročné gymnázium, štvorročné gymnázium, anglické bilingválne gymnázium a základná škola. Riaditeľkou školy je RNDr. Danka Ihnáťová.

Ostatné školy 
 Základná škola Alexandra Dubčeka (Základná škola Majerníkova)
 Základná škola Veternicová (súčasť Spojenej školy sv. Františka z Assisi)
 Gymnázium Ladislava Sáru
 Spojená súkromná škola ESPRIT
 Súkromná základná škola pre deti s intelektovým nadaním (SZŠ CENADA) 
 Súkromné gymnázium pre žiakov so všeobecným intelektovým nadaním (SG CENADA)

Kostoly

Rímskokatolícke 
V Karlovej Vsi sú v súčasnosti tri rímskokatolícke kostoly:
 Kostol Narodenia Panny Márie,  posvätený v roku 1995
 Kostol svätého Michala archanjela, posvätený v roku 1935
 Kostol svätého Františka z Assisi, posvätený v roku 2002

Šport 

 MBK Karlovka
 Karloveský športový klub zastrešuje:
 Posilňovňa KŠK
 Spinningové centrum KŠK
 TJ Tatran Bratislava
 Produkt Crew KŠK
 Stolnotenisový športový klub Karlova Ves
 Karloveské tanečné centrum
 Ipon judo klub Bratislava
 ŠK Synchro Bratislava
 Karate klub Karlova Ves
 Klub vodných športov Karlova Ves
 Latino culture projekt, Akadémia Miguela Méndeza
 Bike team Bratislava
 Golfový klub BA
 FKM Karlova Ves
 Kurilla šport
 Folklórny súbor Dolina 
 MBK A. Dubčeka
 ŠK Regina
 Klub vodného slalomu Karlova Ves
 Školský športový klub GLS

V Karlovej Vsi sa nachádzajú aj tri multifunkčné ihriská s umelou trávou zadarmo dostupné pre verejnosť:
 V areáli školy Karloveská 32
 V areáli školy Alexandra Dubčeka
 V areáli školy Veternicová 20

Mestská hromadná doprava

Významné osobnosti 
 Prof. RNDr. Libor Ebringer, DrSc. – slovenský mikrobiológ 
 Ferdinand Juriga, slovenský kňaz, národný buditeľ, politik, publicista (je po ňom pomenované námestie v Karlovej Vsi)
 Michal Pullmann, významný priekopník rybárstva a národný buditeľ
 Ľubomír Kadnár, slovenský kanoista
 Florián Tománek, slovenský kňaz, redaktor a politik
 Daniel Šmihula, slovenský právnik a politológ
Adela Vinczeová, slovenská televízna a rozhlasová moderátorka

Poznámky

Zdroje

Pozri aj 
 architektonické zhrnutie Obytný súbor Karlova Ves

Iné projekty

Externé odkazy 
 Oficiálne stránky mestskej časti
 Historické fotografie Karlovej Vsi
 karloveské noviny

Karlova Ves
Okres Bratislava IV
Karlova Ves